Selvom fedtafgiften i går blev afskaffet, steg afgiften på blandt andet is. - Det betyder, at vi bliver mindre og mindre konkurrencedygtige, siger Produktionschef René Landbo Nielsen fra Premier Is. Den samlede afgift på en liter is er nu på 64 procent. Dansk Erhverv frygter nu, at den høje afgift kan få danske virksomheder til at flytte til udlandet. I Thisted må virksomheden overveje situationen igen. - Vi er nødt til at tilpasse os nu. Det kan måske betyde, at vi ikke skal producere alt her i Thisted. Vi er hele Danmarks ismejeri og vi tilstræber at lave det hele her, men vi er tvunget til at kigge efter andre muligheder, siger René Landbo Nielsen. Søren Kollerup mener deriomod det kan være en fordel. - Jeg tror ikke det kommer så vidt som til en lukning. Det kan i stedet komme til at styrke de gode kvalitetsprodukter, siger han.

Opsummering:
Afgiften på slik, øl, sodavand og is blev i går sat op. Og det skræmmer blandt andre isproducenten Premier Is.